Video wys glo hoe onnie lyfstraf toepasArgieffoto ‘n Video wat by ‘n skool in die Oos-Kaap geneem is, wys glo hoe ‘n onderwyser ‘n graad 10-leerling slaan. Die Dispatch Online het Woensdag berig die leerling en van haar klasmaats is met ŉ stok geslaan toe hulle nie hul wiskunde-huiswerk aan die onderwyser kon wys nie. Die voorval het glo op 8 Maart by Hoërskool Ndabankulu in Butterworth plaasgevind. Die Dispatch Online berig die onderwyser het die leerling glo ook gevloek. Die meisie se ouers het die voorval by die skool aangemeld. Vuyani Thongo, die skool se hoof, het geweier om kommentaar oor die “sensitiewe saak” te lewer. Loyiso Pulumani, ‘n woordvoerder vir die onderwysdepartement, het gesê lyfstraf is ‘n misdaad. Pulumani het die leerlinge se ouers aangeraai om die voorval by die polisie aan te meld. – Sapa